Solcreme:

Kræftens bekæmpelse anbefaler og skriver på hjemmesiden om solbeskyttelse:

Børn skal ikke undgå solen. Men det er vigtigt, at I sørger for, at de bliver beskyttet i solen, når UV-indexet er 3 eller mere. Derved undgår de solskoldninger og på længere sigt risiko for kræft i huden.

**Mellem kl. 12 og 15**
Solkampagnen opfordrer ikke til, at børn skal være inde mellem 12 og 15 – de skal blot være beskyttede i solen, når det er nødvendigt.

Er I ude i tidsrummet, skal børnene være i skygge, eller være beskyttet af tøj, der dækker til knæ og albuer. Derudover skal de bruge solhat og solcreme, hvor tøjet ikke dækker.

I Mælkebøtten har vi købt solcreme: **Derma KIDS 30 sollotion høj SPF uden parfume, parabener og minus farvestoffer.**

Vi smører alle børn med sol lotion efter frokost, inden vi går på legepladsen. Kun hvis Jeres barn ikke kan tåle vores solcreme, bedes I selv medbringe noget.

**BØRNENE SKAL VÆRE SMURT HJEMMEFRA OM MORGENEN, VI SMØRER KUN TIL MIDDAG!**

 **Mange solhilsner**

 **Personalet og Anja**
